कन्या भ्रूण हत्या और नशे पर सेमिनार आयोजित
जुलानाके जेबीएम शिक्षण संस्थान शादीपुर में कन्या भ्रूण हत्या नशे पर एक सेमिनार का आयोजन किया गया। सेमिनार में नाटक, कविता चुटकलों के माध्यम से सामाजिक बुराइयों पर कटाक्ष किया गया। इसमें मुख्यातिथि आशू लाठर संस्था की चेयरपर्सन बिमला लाठर रहीं।
मंगलवार को जेबीएम शिक्षण संस्थान शादीपुर में आयोजित कार्यक्रम में कालेज की छात्राओं ने बढ़-चढ़कर हिस्सा लिया। छात्रों को संबोधित करते हुए आशू लाठर ने कहा कि आज के समय में लड़का-लड़की में कोई भेदभाव या फर्क नहीं होना चाहिए। क्योंकि जो कार्य लड़के करते हैं वही कार्य लड़कियां भी कर सकती हैं। फिर चाहे वह शिक्षा का क्षेत्र हो या खेल का मैदान। उन्होंने कहा कि लड़का-लड़की में फर्क मानने वाले ओंछी मानसिकता रखते हैं। अब वह समय नहीं रहा, क्योंकि हर क्षेत्र में लड़कियां लड़कों के बराबर कंधे से कंधा मिलाकर कार्य कर रहीं हैं। वहीं संस्था की चेयरपर्सन विमला लाठर ने कहा कि लड़का-लड़की में फर्क मानने वाला अपनी मानसिकता का परिचय देते हैं जबकि लड़का एक परिवार को संभालता है तो लड़की दो-दो परिवार को संभालती हैं। प्रदेश सरकार ने उन लोगों की मानसिकता को बदलने के लिए बेटियों को काफी प्रोत्साहन देने का काम किया हैं। इस कारण प्रदेश का लिंगानुपात भी काफी सुधर चुका है। इस मौके पर कालेज के प्राचार्य डा. मुरलीधर, संस्था के प्रवक्ता सुनील, पूनम, विजेंद्र, राहुल सिंह, प्रशासनिक अधिकारी अमीर सिंह, अंजू के अलावा अन्य कालेज का स्टाफ मौजूद रहा।
जुलाना. बीएडकी छात्राओं को संबोधित करतीं मुख्य अतिथि आंशु लाठर।
hin_Deva awa_Deva hin_Deva hin_Deva